[{"text_idx": "#000000", "text": "Kursoj kaj legaj\u0302oj proponataj al kvarantenuloj"}, {"text_idx": "#000001", "text": "La kronvirusa pandemio instigis diversajn esperantistajn organizaj\u0302ojn al kampanjoj por informi kvarantenulojn pri la situacio en aliaj landoj au\u0306 kurag\u0302igi ilin lerni Esperanton. La revuo Monato kaj almenau\u0306 unu eldonejo decidis donaci al la esperantistoj senpagan legaj\u0302on."}, {"text_idx": "#000004", "text": "Multaj homoj precipe en Eu\u0306ropo nun trovig\u0302as en libervola au\u0306 deviga kvaranteno, kaj iuj el ili supozeble pretas uzi sian tempon por provi novajn aferojn \u2013 ekzemple studi Esperanton. Pri tio atentigis Carlos Pesquera Alonso, kiu en la Telegrama mesag\u0302ejo de TEJO lanc\u0302is la ideon krei kampanjon por la kvarantenuloj:"}, {"text_idx": "#000005", "text": "\u2013 Mia penso estas ke nun kiam la homoj restas hejme kaj ne povas umi sociale, ili povas profiti el tio kaj lerni Esperanton. Logike la plejparto ne faros, sed pro la emo disvastigi memeojn pri la temo, eble la disvastigo estos pli granda. Do, g\u0302i estu nacilingva."}, {"text_idx": "#000006", "text": "La ideon tuj kaptis Ariel Palmer, komunikisto de TEJO, kiu en retaj informkanaloj petis helpon por traduki alvokon al naciaj lingvoj, kaj baldau\u0306 aperis en la Facebook-pag\u0302o de TEJO deko da afis\u0302oj en diversaj lingvoj kun ligiloj al kursoj c\u0302e Duolingo au\u0306 c\u0302e Lernu.net."}, {"text_idx": "#000007", "text": "Por esperantistoj TEJO lanc\u0302is alian kampanjon: oni kolektas filmetojn en Esperanto pri la situacio. Ni petis Ariel Palmer rakonti pli."}, {"text_idx": "#000008", "text": "\u2013 Dankon pro via intereso pri la ideo! Ni simple volas kolekti videorakontojn pri spertoj de esperantistoj tra la mondo rilate al la nuna situacio \u2013 la ideo venis de la TEJO-estrarano Karina kaj ni kreis alvokon en la retejo de TEJO. Se venos sufic\u0302e da videoj, ni publikigos la kunmetaj\u0302on dum la venontaj tagoj."}, {"text_idx": "#000009", "text": "La retejo Edukado.net publikigis \u201dKonsilojn por la provirusaj pau\u0306zoj\u201d pri tio, kion eblas fari kun lernantoj de Esperanto, se ne eblas fizike renkontig\u0302i."}, {"text_idx": "#000010", "text": "En la sama retejo Margaret Zaleski-Zamenhof, pranepino de Ludoviko Zamenhof, pretigis tre mallongajn kaj simplajn voc\u0302an konsilon pri tio, kiel protekti sin dum la pandemio. Unuavice g\u0302i estas celita por partoprenantoj en la programo Kunpas\u0302ado c\u0302irkau\u0306 la mondo, sed g\u0302i same validas por c\u0302iuj aliaj."}, {"text_idx": "#000011", "text": "Por legemuloj la revuo Monato pro la epidemio decidis senpage disponigi kelkajn plej fres\u0302ajn numerojn. Similan decidon faris Eldonejo Libera, kiu liberigis la bitlibrajn versiojn de siaj eldonaj\u0302oj."}, {"text_idx": "#000012", "text": "Se vi scias pri aliaj esperantistaj iniciatoj ligitaj kun la kronvirusa epidemio, bonvolu rakonti pri ili en komentoj sub c\u0302i tiu artikolo."}, {"text_idx": "#000013", "text": "La viruso nuligas esperantistajn arang\u0302ojn"}, {"text_idx": "#000015", "text": "Kronvirusaj spertoj el 13 landoj en Esperanto"}, {"text_idx": "#000016", "text": "Mi pensis, ke tiu ideo estis mia :)... Jam mi ekkampanjis angle per Instagramo pri \"defio\" kreita de mi: lerni dum 12 tagoj lingvon, t.e. lerni Esperanton, pere de la zagreba metodo ( kiu ekzistas en pluraj naciaj lingvoj.\nMi ec\u0302 kreis anglalingvan has\u0302tagon por propagandi mian ideon: #12DaysLanguageChallenge.\nMi tamen ne certas, ke multe uzis tiun has\u0302tagon... Tial vian helpon mi bezonas!"}, {"text_idx": "#000017", "text": "La Andaluzia Esperanto-Unuig\u0302o als\u0302utis c\u0302iujn numerojn de Gazeto Andaluzia (estas revuo tre interesa kaj leginda). Vi povas legi ilin senpage: \nAldone, la revuo VENTO (pri veksilologio) estas ankau\u0306 senpage legebla: "}, {"text_idx": "#000018", "text": "Bonvolu vizitu nian belan kurson el la hispana \ud83d\ude42 "}, {"text_idx": "#000019", "text": "Antau kelkaj tagoj mi malkovris eblon praktiki la retan vochbabiladon en Esperanto per apo nova al almenau mi; detaloj:"}]